সিলেট-আখাউড়া রেলপথে ডেমু ট্রেনের উদ্বোধন সিলেট প্রতিনিধি ॥ সিলেট-ঢাকা রেলপথের আখাউড়া জংশন স্টেশন পর্যন্ত চালু করা হলো দ্রুতগতির অত্যাধুনিক ডেমু (ডিজেল ইলেকট্রিক মালটিপল ইউনিট) ট্রেন। গতকাল বুধবার দুপুরে সিলেট রেলওয়ে জংশন স্টেশনে এ ট্রেনের উদ্বোধন করেন অর্থমন্ত্রী ড. আবুল মাল আবদুল মুহিত ও রেলমন্ত্রী মুজিবুর হক। সিলেট রেলওয়ে স্টেশন সূত্রে জানা যায়, সিলেট থেকে নিকটবর্তী দূরত্বের যাত্রীদের যাতায়াতের সুবিধার্থে আধুনিক এই কমিউটার ট্রেনটি চালু করা হয়েছে। প্রতিদিন ভোর ৫টা ৩৫ মিনিটে ট্রেনটি ছেড়ে আখাউড়া স্টেশনে পৌঁছাবে দুপুর পৌনে ১২টায়। আবার আখাউড়া স্টেশন থেকে বিকেল সাড়ে ৩টায় ছেড়ে সিলেট রেলওয়ে স্টেশনে পৌঁছাবে রাত ১০টায়। যাত্রাপথে ট্রেনটি ১৬ স্টেশনে যাত্রা বিরতি করবে। সপ্তাহে শুক্রবার ট্রেনটি বন্ধ থাকবে। যেসব স্টেশনে আন্তঃনগর ট্রেনের যাত্রাবিরতি নেই সেসব ...